கேள்வி: பிளாட்டோனியக் கல்விக்கழகம் பற்றி நீங்கள் என்ன அறிந்துள்ளீர்கள்?
பதில்: பிளாட்டோனியக் கல்விக்கழகம் (''Platonic Academy'', பண்டைய கிரேக்கம்: Ἀκαδημία) பிளாட்டோ கிமு 387இல் ஏதென்சு நிறுவப்பட்டது. தன்னுடைய தனி மெய்யியல் பள்ளியாகிய லைசியம் (Lyceum) கல்வி நிறுவனத்தை அமைப்பதற்கு முன்பு இங்கு அரிசுட்டாட்டில் இருபது ஆண்டுகள் (கி.மு 367 –கி.மு 347) கல்வி கற்றுள்ளார். இது எலனியக் காலம் (Hellenistic period) முழுவதும் கல்விக்கழக ஐயுறவுவாதம் பள்ளியாக, கி.மு 83இல் இலாரிசாவின் பிலோ இறக்கும்வரை தொடர்ந்தது. உரோமக் காலகட்டத்தில் ஏதென்சில் பிளாட்டோவின் மெய்யியல் தொடர்ந்து கற்பிக்கப்பட்டாலும் கி.பி 410க்குப் பிறகே மீண்டும் அது புதுப்பிளாட்டோனியம் மையமாகப் புதுப்பிக்கப்பட்டு. இறுதியாக இது முதலாம் ஜஸ்டினியன் கி.பி 529இல் மூடப்படும்வரை தொடர்ந்தது.